Blaze7451/Wiki-th-20250601 huggingface dataset:
แผ่นดินไหวในโพฮัง พ.ศ. 2560

แผ่นดินไหวในโพฮัง พ.ศ. 2560 เป็นแผ่นดินไหวที่มีขนาด 5.4 ตามมาตราขนาดโมเมนต์ เกิดความเสียหายบริเวณฮึงเง, โพฮัง, จังหวัดคย็องซังเหนือ, ประเทศเกาหลีใต้ ในวันที่ 15 พฤศจิกายน พ.ศ. 2560 แผ่นดินไหวในครั้งนี้มีความเกี่ยวข้องกับแผ่นดินไหวในคย็องจู พ.ศ. 2559 เนื่องจากเป็นแผ่นดินไหวที่แข็งแกร่งที่สุดในยุคสมัยใหม่ของประเทศ

**แผ่นดินไหว**
ไฟล์:2017 Pohang earthquake car damage.jpg|thumb|left|200px|กำแพงที่ถล่มลงมาถับรถในโพฮัง, ประเทศเกาหลีใต้
แผ่นดินไหวและแผ่นดินไหวตามเกิดขึ้นในหลายครั้งส่งผลทำให้โครงสร้างอาคารบ้านเรือนได้รับความเสียหาย ในโพฮังได้รับผลกระทบมากที่สุดเนื่องจากมีผู้บาดเจ็บ 82 คนจนต้องนำไปที่โรงพยาบาล ส่วนอีกประมาณ 1,124 คนได้อพยพจากบ้านตนเองสู่ที่พักชั่วคราว
จากการประเมินเบื้องต้นของกระทรวงมหาดไทยและความปลอดภัยเกาหลีใต้ แผ่นดินไหวในครั้งนี้ได้ส่งผลกระทบต่อคน 2,165 คน บ้านเรือนได้รับความเสียหาย 1,988 หลัง ในที่นี้มีบ้าน 52 หลังได้รับความเสียหายอย่างรุนแรง
โรงเรียนทั่วภูมิภาคเสียหาย 227 แห่ง แยกมาได้ดังนี้ โพฮัง 107 แห่ง, อุลซัน 44 แห่ง และแทกู 26 แห่ง นอกจากนี้หน่วยงานของรัฐบาลเสียหาย 79 แห่ง, ท่าเรือ 23 แห่ง, ถนน 7 แห่ง, ร้านค้า 77 แห่ง, โรงงาน 77 แห่ง และสะพาน 11 แห่ง

**สาเหตุ**
ในเดือนมีนาคม พ.ศ. 2562 ทีมวิจัยของรัฐบาลเกาหลีใต้ได้ค้นพบว่าโรงไฟฟ้าพลังงานความร้อนใต้พิภพโพฮังเป็นสาเหตุของแผ่นดินไหวครั้งนี้  ด้วยเหตุนี้กระทรวงการค้า อุตสาหกรรม และพลังงานจึงตัดสินใจที่จะระงับการดำเนินการของโรงไฟฟ้าดังกล่าวแล้ว 

**อ้างอิง**
โพฮัง 2560
โพฮัง 2560
หมวดหมู่:ภัยพิบัติในประเทศเกาหลีใต้
จิมมี ดูลิตเติล

พลอากาศเอก เจมส์ แฮโรลด์ ดูลิตเติล (14 ธันวาคม 1896 – 27 กันยายน 1993) เป็นชาวอเมริกันที่ดำรงตำแหน่งเป็นนายพลและผู้บุกเบิกการบิน เขาได้ทำการบินเที่ยวครั้งแรกจากชายฝั่งสู่ชายฝั่ง ทำให้ได้รับรางวัลการแข่งขันการบินจำนวนมาก และช่วยพัฒนาเครื่องมือในการบินอีกด้วย
ดูลิตเติลได้เข้าศึกษาต่อในระดับปริญญาตรีที่มหาวิทยาลัยแคลิฟอร์เนีย เบิร์กลีย์ ได้จบการศึกษาระดับปริญญาตรีในปี ค.ศ. 1922 และได้รับปริญญาเอกในด้านการบินจากสถาบันเทคโนโลยีแมสซาชูเซตส์(M.I.T) ในปี ค.ศ. 1925 เข้าได้เป็นครูฝึกสอนการบินในช่วงสงครามโลกครั้งที่หนึ่งและเจ้าหน้าที่นายทหารสำรองในกองบินอากาศทหารบกสหรัฐ แต่เขากลับถูกเรียกตัวกลับเข้าประจำการในช่วงระหว่างสงครามโลกครั้งที่สอง เขาได้รับเหรียญมีเดล ออฟ ฮอนเนอร์ สำหรับความกล้าหาญและความเป็นผู้นำในฐานะที่เป็นผู้บัญชาการของการตีโฉบฉวยดูลิตเติล การโจมตีทางอากาศในระยะทางไกลที่เปี่ยมไปด้วยความกล้าหาญบนเกาะญี่ปุ่นแผ่นดินใหญ่ เมื่อวันที่ 18 เมษายน ค.ศ. 1942 สี่เดือนให้หลังการโจมตีเพิร์ลฮาร์เบอร์ การโจมตีครั้งนี้เป็นการสร้างขวัญกำลังใจที่สำคัญของสหรัฐและดูลิตเติลก็ได้มีชื่อเสียงโด่งดังในฐานะวีรบุรุษ
เขาได้รับเลื่อนตำแหน่งยศเป็นพลโทและบังคับบัญชากองทัพอากาศที่ 12 ในทวีปแอฟริกา กองทัพอากาศที่ 15 ในทะเลเมดิเตอร์เรเนียนและกองทัพอากาศที่ 8 เหนือทวีปยุโรป หลังสงครามโลกครั้งที่สอง เขาได้ลาออกจากกองทัพอากาศแต่ยังคงทำงานอยู่ในวิชาการช่างด้านต่างๆมากมาย และในที่สุดก็ได้รับการเลื่อนตำแหน่งยศเป็นนายพล(ระดับ 4 ดาว)ภายหลังจากได้รับการเกษียณอายุ

**อ้างอิง**
หมวดหมู่:ทหารบกชาวอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:ศิษย์เก่าจากมหาวิทยาลัยแคลิฟอร์เนีย เบิร์กลีย์
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:นักบินตีโฉบฉวยดูลิตเติล
หมวดหมู่:นักบินทหารบก
หมวดหมู่:นักบินทหารชาวอเมริกัน
หมวดหมู่:นักบินในสงครามโลกครั้งที่หนึ่ง
หมวดหมู่:นักบินในสงครามโลกครั้งที่สอง
หมวดหมู่:นักบินทิ้งระเบิดในสงครามโลกครั้งที่สอง
หมวดหมู่:ทหารชาวอเมริกันในสงครามโลกครั้งที่หนึ่ง
หมวดหมู่:ทหารชาวอเมริกันในสงครามโลกครั้งที่สอง
หมวดหมู่:นายพลทหารอากาศ
หมวดหมู่:นายพลในสงครามโลกครั้งที่สอง
บัตทุสที่ 2

บัตทุสที่ 2 แห่งซิเรเน (Battus II of Cyrene บางครั้งเรียกว่า ยูไดมอน (พรหรืออวยพร) (Eudaimon) หรือละตินที่เทียบเท่าเฟลิกซ์ (Βάττος ὁ Εὐδαίμων; ปกครองตั้งแต่ 583 ถึง 560 ปีก่อนคริสตกาล) เป็นกษัตริย์เชื้อสายกรีกพระองค์ที่สามแห่งซิเรเนและเป็นหนึ่งในเชื้อพระวงศ์จากราชวงศ์บัตเทียด

**อ้างอิง**
หมวดหมู่:พระมหากษัตริย์กรีกโบราณ
อาร์เซซิลาอุสที่ 2

อาร์เซซิลาอุสที่ 2 แห่งซิเรเน (Ἀρκεσίλαος ὁ Χαλεπός, Arcesilaus II of Cyrene; ปกครองภายในช่วงคริสต์ศตวรรษที่ 6 ก่อนคริสตกาล) เป็นกษัตริย์เชื้อสายกรีกพระองค์ที่สี่แห่งซิเรเนและเป็นหนึ่งของผู้ปกครองจากราชวงศ์บัตเทียด ในสมัยของพระองค์ได้เริ่มเกิดการเสื่อมอำนาจของราชวงศ์บัตเทียดลง

**อ้างอิง**
หมวดหมู่:พระมหากษัตริย์กรีกโบราณ
ลีอาร์คัส

ลีอาร์คัส (Λέαρχος; Learchus) เป็นที่ปรึกษาในรัฐบาลแห่งอาณาจักรซิเรเนในช่วงระหว่างรัชสมัยของพระเจ้าอาร์เซซิลาอุสที่ 2 ลีอาร์คัสเป็นที่รู้จักกันดีที่สุดสำหรับการวางแผนลอบปลงพระชนม์พระเจ้าอาร์เซซิลาอุส เพื่อแย่งพระราชบังลังก์ แต่ครองราชย์ได้เพียงไม่กี่เดือน

**อ้างอิง**
หมวดหมู่:พระมหากษัตริย์กรีกโบราณ
ปราสาทไฮเดิลแบร์ค

ปราสาทไฮเดิลแบร์ค
มุมมองจากทิศเหนือ
ปราสาทไฮเดิลแบร์ค (Heidelberger Schloss) เป็นปราสาทเก่าในเมืองไฮเดิลแบร์ค ประเทศเยอรมนี เป็นหนึ่งในสิ่งก่อสร้างจากยุคเรอแนซ็องส์ที่สำคัญที่สุดในตอนเหนือของเทือกเขาแอลป์ ไม่ปรากฏหลักฐานว่าปราสาทแห่งนี้สร้างขึ้นเมื่อใด แต่ปราสาทหลังนี้ได้รับการกล่าวถึงครั้งแรกในปีค.ศ. 1214 เมื่อจักรพรรดิฟรีดริชที่ 2 แห่งโรมันอันศักดิ์สิทธิ์ ได้พระราชทานปราสาทหลังนี้ให้แก่ลุดวิจที่ 1 ดยุกแห่งบาวาเรีย ตั้งแต่นั้นมา ปราสาทหลังนี้ก็อยู่ในการครอบครองโดยตระกูลวิทเทลส์บัค จากการที่ปราสาทขนาดนี้มีขนาดใหญ่และตั้งอยู่บนเชิงเขา หน้าปราสาทมีแม่น้ำเนคคาร์ไหลผ่าน ปราสาทหลังนี้จึงเป็นป้อมปราการอย่างดีในการป้องกันข้าศึก
ในศตวรรษที่ 17 ได้เกิดสงครามครั้งใหญ่ขึ้นสองครั้งในทวีปยุโรป คือสงครามสามสิบปีและสงครามเก้าปี ปราสาทแห่งนี้เป็นศูนย์กลางการปกครองของแคว้นพาลาทิเนตที่ต้องเผชิญกับการโจมตีสู้รบหลายครั้งจนปราสาทได้รับความเสียหายอย่างมาก แม้ผู้ปกครองแต่ละคนจะมีการซ่อมแซมแต่ก็ไม่ดำเนินไปอย่างต่อเนื่องเนื่องจากภาวะสงคราม จนกระทั่งเมื่อสงครามสิ้นสุดลงในปี 1697 คาร์ลที่ 3 ฟรีดริช ผู้ปกครองพาลาทิเนตมีความคิดที่จะซ่อมแซมปราสาทหลังนี้ให้เสร็จ แต่ก็ต้องเป็นอันระงับไปเนื่องจากขาดแคลนเงิน 
ในปี 1720 เกิดความขัดแย้งทางนิกายในเมืองไฮเดิลแบร์คขึ้น ทำให้เจ้าชายคาร์ลที่ 3 ฟรีดริช ผู้นับถือคาทอลิกทรงย้ายราชสำนักไปยังเมืองมันน์ไฮม์และสูญเสียสิทธิทั้งหมดในปราสาท เจ้าชายคาร์ลทรงสร้างวังแห่งใหม่ขึ้นที่มันน์ไฮม์ ตั้งแต่นั้นมา ปราสาทแห่งนี้ก็ไม่ค่อยได้รับความสนใจใยดีมากนักและค่อยๆพังทลาย ชาวเมืองมักขึ้นไปเอาอิฐ ไม้ เหล็ก จากปราสาทแห่งนี้ไปสร้างบ้านเรือนของตน รัฐบาลของรัฐบาเดินต้องใช้เวลาร่วมครึ่งศตวรรษเพื่อพิจารณาว่าจะทุบปราสาทหลังนี้ทิ้งดีหรือไม่ จนกระทั่งได้ข้อสรุปในปี 1868 ว่ารัฐบาลจะทำการรักษาและบูรณะปราสาทหลังนี้ การบูรณะปราสาทหลังนี้ได้แล็วเสร็จในปี 1900 โดยใช้เงินบูรณะไปทั้งสิ้น 520,000 มาร์ค การบูรณะทำเฉพาะบางส่วนเท่านั้น ส่วนใหญ่ของปราสาทยังคงเป็นซากปรักหักพัง

**การเสด็จประพาสยุโรปครั้งที่ 2**
ในการเสด็จประพาสยุโรปครั้งที่ 2 เมื่อปี 2450 พระบาทสมเด็จพระจุลจอมเกล้าเจ้าอยู่หัว ได้เสด็จทอดพระเนตรปราสาทไฮเดิลแบร์คเมื่อวันที่ 4 มิถุนายน 2450 และได้เสด็จลงไปทอดพระเนตรถังบ่มไวน์ขนาดใหญ่ที่อยู่ในคลังเก็บไวน์ด้านล่างของปราสาท โดยพระองค์ได้กล่าวถึงถังบ่มไวน์ใบนี้ในพระราชหัตถเลขาฉบับที่ 21 ว่า ถังบ่มไวน์ใบนี้มีความจุมากถึง 4,000 แกลลอน
นอกจากนี้พระองค์ยังได้ฉายภาพบรรยากาศของปราสาทไฮเดิลแบร์ครวมถึงตัวเมืองไฮเดิลแบร์ค

**แหล่งข้อมูลอื่น**
  Schloss Heidelberg-  Hortus Palatinus by Salomon de Caus 1620 – plans for the gardens (some of which survive today)-  reprinted text of the "Bericht" of Praetorius 1613.-  Audio Tour in Castle of Heidelberg
ฮ
หมวดหมู่:ไฮเดิลแบร์ค
หมวดหมู่:สิ่งก่อสร้างในรัฐบาเดิน-เวือร์ทเทิมแบร์ค
บัตทุสที่ 3

บัตทุสที่ 3 แห่งซิเรเน ใช้นามแฝงคือ ง่อย (Βάττος ο Χωλός, ปกครองระหว่างคริสตศตวรรษที่ 6 ปีก่อนคริสตกาล) เป็นกษัตริย์เชื้อสายกรีกและเป็นผู้ปกครองแห่งซิเรเนพระองค์ที่ 5 แห่งราชวงศ์บัตเทียด
พระองค์เป็นพระราชโอรสพระองค์เดียวของกษัตริย์อาร์เซซิลาอุสที่ 2 กับพระนางเอริโซ โดยพระอัยกาคือกษัตริย์บัตทุสที่ 2 กับพระอัยยิกาไม่ทราบพระนาม พระราชมารดาของพระอัยยิกาของพระองค์คือพระนางคริโตลา ในขณะที่พระอัยกาฝ่ายมารดาเป็นขุนนางไม่ทราบชื่อและถูกฆาตกรรมโดยลีอาร์คัสในปี 550 ปีก่อนคริสตกาล กษัตริย์บัตทุสที่ 2 กับพระนางคริโตลา ซึ่งทั้งสองพระองค์เป็นพระราชโอรสและธิดาของกษัตริย์อาร์เซซิลาอุสที่ 1 ซึ่งพระอัยกาของทั้งสองพระองค์คือกษัตริย์บัตทุสที่ 1 ผู้ก่อตั้งราชวงศ์บัตเทียดและอาณาจักรซิเรเน

**ดูเพิ่ม**
 รายพระนามพระมหากษัตริย์แห่งซิเรเน

**อ้างอิง**
หมวดหมู่:พระมหากษัตริย์กรีกโบราณ
กลุ่มสานเสวนาสี่ฝ่ายแห่งชาติตูนิเซีย

กลุ่มสานเสวนาสี่ฝ่ายแห่งชาติตูนิเซีย (Tunisian National Dialogue Quartet; الرباعي التونسي للحوار الوطني) เป็นกลุ่มสี่องค์การซึ่งเป็นแกนกลางในความพยายามสร้างประชาธิปไตยพหุนิยมในประเทศตูนิเซียหลังการปฏิวัติดอกมะลิในปี 2554
กลุ่มฯ ก่อตั้งขึ้นในฤดูร้อนปี 2556 วันที่ 9 ตุลาคม 2558 กลุ่มฯ ได้รับรางวัลโนเบลสาขาสันติภาพประจำปี 2558
กลุ่มสานเสวนาสี่ฝ่ายแห่งชาติตูนิเซียประกอบด้วยประชาสังคมตูนิเซียสี่องค์การ ดังนี้ - สหภาพแรงงานใหญ่ตูนิเซีย - สมาพันธ์อุตสาหกรรม การค้าและงานฝีมือตูนิเซีย- สันนิบาตสิทธิมนุษยชนตูนิเซีย- สภาทนายความตูนิเซีย

**อ้างอิง**
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:องค์การในประเทศตูนิเซีย
วัดสามัคคีอุปถัมภ์

วัดสามัคคีอุปถัมภ์ หรือ วัดภูกระแต ก่อตั้งขึ้นเมื่อปี พ.ศ. 2502 โดย พระญาณสิทธาจารย์ (วิ.) เพื่อเป็นที่ยึดเหนี่ยวจิตใจของประชาชนที่อาศัยอยู่ ณ บริเวณนั้น และจะทำให้ประชาชนได้หันกลับมาเข้าวัดกันอีกครั้ง หลังจากตกเป็นเครื่องมือของพวกคอมมิวนิสต์ เมื่อหลวงปู่ทองพูล สิริกาโม มาถึงบริเวณภูกระแต ในคืนแรกท่านจำวัดใต้ต้นบก และ 3 - 4 วันต่อมา ชาวบ้านได้ทำเพิงพักนั่งร้าน และกุฎิชั่วคราวแบบง่ายๆ ทำด้วยไม้ไผ่ป่า จากนั้นหลวงปู่ทองพูล สิริกาโมจึงได้พัฒนาวัดเรือยมาจวบจนถึงวันมรณภาพ โดยได้รับแรงศรัทธาสามัคคีร่วมใจจากคณะลูกศิษย์ลูกหาทั้งที่เป็นพระภิกษุ สามเณร และอุบาสก อุบาสิกา ทั้งในจังหวัด ต่างจังหวัดและต่างประเทศ

**ประวัติ**
วัดสามัคคีอุปถัมภ์ ก่อตั้งขึ้นโดย หลวงปู่ทองพูล สิริกาโม ซึ่งหลวงปู่ทองพูล สิริกาโมได้เดินทางมาในปี พ.ศ. 2502 ครั้งแรกยังเป็นแค่ภูเขาและป่ารกทึบ อยู่ทางทิศตะวันตกของตัวอำเภอเมืองบึงกาฬ จังหวัดบึงกาฬ โดยชาวบ้านเรียกภูเขาแห่งนี้ว่า ภูกระแต เนื่องจากมีสัตว์ป่าหายากจำพวกกระรอก กระแต แมวเสือ รวมถึงสัตว์ป่าอื่นๆ อีกมากมาย ที่อาศัยอยู่ชุกชุมตามสภาพที่เป็นป่าดงทึบ รกครึ้มแห่งนี้ชาวบ้านในแถบนั้นเคยตกเป็นเครื่องมือของพวกคอมมิวนิสต์ ทั้งนี้บริเวณที่ตั้งวัดนั้น เคยเป็นสถานที่ตั้งของพวกคอมมิวนิสต์ ที่ได้เข้ายึดบริเวณนั้นไว้ก่อนที่จะมีการสร้างวัดขึ้น ทั้งยังเป็นสถานที่ตั้งมันและศูนย์บัญชาการ ก่อนที่จะมีการอพยพฐานที่มั่นไปรวมกันที่บ้านนาบัว ตำบลเรณูนคร(ในขณะนั้น) อำเภอธาตุพนม จังหวัดนครพนมเมื่อปี พ.ศ. 2500
และในปี พ.ศ. 2502 ชาวบ้านในบริเวณนั้นได้ทราบข่าวว่าจะมีพระธุดงค์มายังสถานที่แห่งนี้จึงเตรียมการต้อนรับ คณะพระธุดงค์ที่จะเดินทางมายังสถานที่แห่งนี้ คือ คณะธุดงค์ของหลวงปู่ทองพูล สิริกาโม พร้อมกับพระธุดงค์อีกจำนวนหนึ่ง ซึ่งเป็นพระวัดป่าสายพระอาจารย์มั่น ภูริทัตตะเถระ ชาวบ้านในละแวกนั้นจึงได้มีการเตรียมกุฎิเพิงพักชั่วคราวไว้ต้อนรับพระธุดงค์ที่จะเดินทางมาถึง เมื่อหลวงปู่ทองพูล สิริกาโม ได้เดินทางมาถึงภูกระแต ท่านได้ทำการสำรวจบริเวณภูกระแต เพื่อดูความเหมาะสมในการที่จะจัดตั้งวัดป่าขึ้น โดยบริเวณป่าภูกระแตนั้น มีอากาศที่เย็นสบายทั้งปีเพราะเนื่องจากบริเวณภูกระแตนั้นเป็นภูเขา และมีต้นไม้หนาทึบ ทั้งยังมีสัตว์ป่าตัวเล็กตัวน้อยได้อาศัยอยู่ ณ บริเวณนั้นมากมาย และยังเป็นสถานที่ที่เงียบสงบร่มรื่นอีกด้วย 
หลวงปู่ทองพูล สิริกาโมจึงเลือกสถานที่แห่งนี้เป็นที่ตั้งวัด ทั้งยังเหมาะกับพระสายพระอาจารย์มั่น ภูริทัตตะเถระ ที่ต้องการอยู่อย่างสงบ ปราศจากสิ่งรบกวนจากภายนอก และเหมาะกับการทำกิจวัตรประจำวันของพระสายวัดป่ามากที่สุด

**ลำดับเจ้าอาวาส**

**อ้างอิง**

**แหล่งข้อมูลอื่น**
หมวดหมู่:วัดในจังหวัดบึงกาฬ
อัสโมเดอัส

การพรรณาถึงอัสโมเดอัสในนิรยภูมินุกรม
อัสโมเดอัส (Asmodeus) หรือ แอสโมไดออส (Ἀσμοδαῖος, Asmodaios)) หรือ แอชมีดาย (ʾAšmədʾāy) คือราชาแห่งเหล่ามารในตำนานซาโลมอนกับการสร้างวิหารซาโลมอน 
รายละเอียดส่วนใหญ่ปรากฎอยู่ในคัมภีร์อธิกธรรมฉบับหนังสือโทบิตและยังถูกกล่าวถึงในคัมภีร์ไบเบิล คริสเตียนบางกลุ่มในยุคเรอแนซ็องส์เชื่อว่าเขาเป็นราชาแห่งนรกทั้งเก้า บ้างก็เชื่อว่าเขาเป็นหนึ่งในเจ้านรกทั้งเจ็ดอันเป็นตัวแทนของบาป 7 ประการ ซึ่งโดยความเชื่อนี้ อัสโมเดอัสถือเป็นมารแห่งราคะผู้ทำให้มนุษย์มีความต้องการทางเพศ ในหนังสือโทบิตยังระบุอีกว่า อัสโมเดอัสได้ขึ้นมาอยู่บนผืนดินโลกหลังจากที่อยู่ในนรกมาเป็นเวลาหลายล้านปี ศาสนาอิสลามและศาสนายูดาห์ถือว่าเขาเป็นราชาแห่งโลกียจิต
ในเรื่องเล่าศาสนาคริสต์ อัสโมเดอัสเป็นที่รู้จักจากหนังสือโทบิต ถือเป็นตัวร้ายหลักและขัดขวางการแต่งงานของซาราห์

**อ้างอิง**

**แหล่งข้อมูลอื่น**
 Asmodeus
หมวดหมู่:ปิศาจ
หมวดหมู่:หนังสือโทบิต
มิสแกรนด์มาเก๊า

มิสแกรนด์มาเก๊า (Miss Grand Macau) เป็นตำแหน่งในการประกวดนางงามระดับประเทศของมาเก๊า ผู้ที่ได้รับตำแหน่งจะได้เป็นตัวแทนชาวมาเก๊าในการประกวดมิสแกรนด์อินเตอร์เนชันแนล ซึ่งจะถูกจัดประกวดขึ้นทุกปีในช่วงปลายปี โดยผู้ดำรงตำแหน่งมิสแกรนด์มาเก๊าทุกคนที่ผ่านมาล้วนได้รับการแต่งตั้งให้ดำรงตำแหน่ง โดยในบางทีอาจมีการจัดการคัดเลือกเฉพาะกิจขึ้น ทั้งนี้ สิทธิ์การส่งตัวแทนจากมาเก๊าเข้าร่วมการประกวดมิสแกรนด์อินเตอร์เนชันแนล ตั้งแต่ปี ค.ศ. 2013 เป็นต้นมานั้นอยู่ภายใต้การกำกับดูแลขององค์กรไม่แสวงหาผลกำไรที่มีชื่อว่า มาเก๊าเพเจ้นท์อัลลิอานซ์ (Macau Pageant Alliance/澳門選美連盟 ) ซึ่งดำเนินงานเกี่ยวกับการจัดส่งนางงามมาเก๊าเข้าร่วมการประกวดในเวทีนานาชาติ รวมไปถึงงานในวงการบันเทิงอีกมากมาย ปัจจุบันองค์กรดังกล่าวอยู่ภายใต้ดูแลและบริหารงานโดย ลอร่า ลี่‎ (Laura Li) ในการประกวดมิสแกรนด์อินเตอร์เนชันแนล 5 ครั้งที่ผ่านมา ผู้เข้าประกวดจากมาเก๊าสามารถผ่านเข้าสุดท้ายได้เพียงคนเดียว คือ ฮิว แมน ชาน (Hio Man Chan) – มิสแกรนด์มาเก๊า 2016 นอกจากนี้เธอถูกโกลบอลบิวตี้จัดอันดับให้เข้ารอบ 10 คนสุดท้ายมิสแกรนด์สแลมแห่งปี 2016 อีกด้วย
ผู้ดำรงตำแหน่งมิสแกรนด์มาเก๊าคนแรก คือ  ทิฟฟานี หว่อง (Tiffany Wong I Teng) ได้รับการแต่งตั้งให้ดำรงตำแหน่ง มิสแกรนด์มาเก๊า 2013 และเธอได้เข้าร่วมการประกวดมิสแกรนด์อินเตอร์เนชันแนล 2013 ที่ประเทศไทย ซึ่งถือเป็นการประกวดมิสแกรนด์อินเตอร์เนชันแนลครั้งแรกแต่ไม่ผ่านเข้ารอบสุดท้าย ส่วนผู้ดำรงตำแหน่งมิสแกรนด์มาเก๊าคนปัจจุบัน คือ เคยี เล่ย (Kayii Lei) ซึ่งได้รับการแต่งตั้งให้ดำรงตำแหน่งเช่นกัน

**การแข่งขันระดับนานาชาติ**
ต่อไปนี้เป็นรายชื่อตัวแทนชาวฮ่องกงของมิสแกรนด์อินเตอร์เนชั่นแนล
สัญลักษณ์สี

**ทำเนียบ**
File:Chloe Lan.png|มิสแกรนด์มาเก๊า 2015โคลอี แลน(Macau)
File:Matilda Ip.png|มิสแกรนด์มาเก๊า 2014มาทิลดา ไอป์(Macau)

**ดูเพิ่ม**
 มิสแกรนด์อินเตอร์เนชันแนล

**อ้างอิง**

**แหล่งข้อมูลอื่น**
หมวดหมู่:มิสแกรนด์อินเตอร์เนชันแนลแบ่งตามประเทศ
ภาวะไตเสื่อมมีน้ำคั่ง

ภาวะไตเสื่อมมีน้ำคั่ง (hydronephrosis) คือการที่มีการขยายขนาดของกรวยไต (pelvis) และกิ่งกรวยไต (calyx) ซึ่งมักเกิดจากการมีปัสสาวะคั่ง ที่เป็นผลจากการอุดตันของทางเดินปัสสาวะในส่วนปลาย (เช่น ท่อไต เป็นต้น) หากไม่ได้รับการรักษาจะทำให้เนื้อไตฝ่อ อาจเป็นกับไตข้างเดียวหรือทั้งสองข้างก็ได้ อาจเกิดร่วมกับการขยายของท่อไตก็ได้ โดยจะเรียกว่า ท่อไตมีน้ำคั่งร่วมกับไตเสื่อมมีน้ำคั่ง (hydroutereronephrosis)

**อ้างอิง**

**แหล่งข้อมูลอื่น**
  Hydronephrosis Diagnosis and Treatment at SSM Health St. Louis Fetal Care Institute date=2017-05-19 -  Hydronephrosis symptoms, diagnosis, treatment and general information date=2019-09-05 
หมวดหมู่:โรคไต
หมวดหมู่:วักกวิทยา
มกราคม พ.ศ. 2561

มกราคม พ.ศ. 2561 เป็นเดือนที่ 1 ของปี พ.ศ. 2561 วันแรกของเดือนเป็นวันจันทร์ วันสุดท้ายของเดือนเป็นวันพุธ

**สถานีย่อย:เหตุการณ์ปัจจุบัน**
หมวดหมู่:มกราคม
*
ฟินเซนต์ ยันส์เซิน

ฟินเซนต์ เปตรึส อันนา เซบัสตียาน ยันส์เซิน (Vincent Petrus Anna Sebastiaan Janssen; เกิด 15 มิถุนายน ค.ศ. 1994) เป็นนักฟุตบอลชาวดัตช์ ปัจจุบันเล่นในตำแหน่งกองหน้าตัวเป้าให้กับแอนต์เวิร์ป และทีมชาติเนเธอร์แลนด์

**อ้างอิง**

**แหล่งข้อมูลอื่น**
  Voetbal International profile date=2015-12-25  -  Netherlands profile at OnsOranje-  Netherlands U16 profile date=2016-10-12  at OnsOranje
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในพรีเมียร์ลีก
หมวดหมู่:กองหน้าฟุตบอล
หมวดหมู่:บุคคลจากจังหวัดนอร์ทบราแบนต์
หมวดหมู่:ผู้เล่นในฟุตบอลโลก 2022
อาร์เซซิลาอุสที่ 3

อาร์เซซิลาอุสที่ 3 แห่งซิเรเน (กรีก: Ἀρκεσίλαος ปกครองในช่วงคริสต์ศตวรรษที่ 6 ก่อนคริสตกาล) เป็นกษัตริย์เชื้อสายกรีกและเป็นผู้ปกครองแห่งซิเรเนในราชวงศ์บัตเทียด พระองค์เป็นพระราชโอรสของกษัตริย์บัตทุสที่ 3 กับพระนางเฟเรติมา และต่อมาหลังพระบิดาของพระองค์สิ้นพระชนม์ พระองค์ได้ขึ้นดำรงตำแหน่งในฐานะกษัตริย์แห่งซิเรเนเมื่อ 530 ปีก่อนคริสตกาล และเป็นผู้ปกครองซิเรเน จนกระทั่งพระองค์ถูกลอบปลงพระชนม์เมื่อประมาณ 515 ปีก่อนคริสตกาล

**ดูเพิ่ม**
 รายพระนามพระมหากษัตริย์แห่งซิเรเน

**ที่มา**
 เฮโรโดตัส, The Histories, Book 4.- http://www.livius.org/ct-cz/cyrenaica/cyrenaica.html date=2008-12-31 - http://www.mediterranees.net/dictionnaires/smith/cyrene.html

**อ้างอิง**
หมวดหมู่:พระมหากษัตริย์กรีกโบราณ
บัตทุสที่ 4

บัตทุสที่ 4 แห่งซิเรเน (กรีก: ΒάττοςοΚαλός, ปกครองในช่วงคริสต์ศตวรรษที่ 6 และ 5 ก่อนคริสตกาล) เป็นกษัตริย์เชื้อสายกรีกพระองค์ที่เจ็ดแห่งซิเรเนในราชวงศ์บัตเทียด พระองค์เป็นกษัตริย์ซิเรเนพระองค์แรกที่ถูกจักรวรรดิเปอร์เซียยึดอำนาจเอาไว้ แต่ยังคงให้พระองค์ทรงปกครองเมืองซิเรเน

**พระประวัติ**
พระองค์เป็นพระราชโอรสพระองค์เดียวของกษัตริย์พระองค์ที่ห้าแห่งซิเรเน กษัตริย์อาร์เซซิลาอุสที่ 3 กับพระมารดาของพระองค์เป็นสตรีชาวลิเบียที่ไม่ทราบชื่อ ซึ่งอาจจะเป็นบุตรสาวของอะลาเซอร์, ซึ่งเป็นชาวลิเบีย ทำหน้าที่เป็นผู้ดูแลและแกครองปกครองเมืองบาร์คา เฮโรโดตัสกล่าวว่าพระราชบิดาและพระอัยกาผ่ายพระมารดาของพระองค์เกี่ยวข้องและพระอัยยิกผ่ายพระมารดา ซึ่งไม่ทราบชื่อ

**การครองราชย์**
พระองค์ได้ทรงราชาภิเษกเป็นกษัตริย์แห่งซิเรเนเมื่อ 515 ปีก่อนคริสตกาล ไม่ค่อยมีใครทราบเกี่ยวกับเหตุการณ์ในรัชสมัยของพระองค์ ในช่วงรัชสมัยของพระองค์ เมืองซิเรเนได้กลายเป็นเมืองที่ร่ำรวย ซิเรเนได้ส่งออกข้าวสาลี ข้าวบาร์เลย์ น้ำมันมะกอกและซัลเฟต (พืชไม่ได้ระบุซึ่งมีคุณสมบัติเป็นกลิ่นหอมและยา) พระองค์ได้อภิเษกสมรสกับพระมเหสีไม่ทราบพระนาม พระองค์สิ้นพระชนม์เมื่อ 465 ปีก่อนคริสตกาลและได้ฝังพระศพในบริเวณสุสานของราชวงศ์ และพระราชโอรสของพระองค์ กษัตริย์อาร์เซซิลาอุสที่ 4 ได้ทรงครองราชย์ต่อจากพระองค์

**ดูเพิ่ม**
 รายพระนามพระมหากษัตริย์แห่งซิเรเน

**ที่มา**
 เฮโดโรตัส, The Histories, Book 4-  Smith, W, Dictionary of Greek and Roman Biography and Mythology, Volume 1- http://www.livius.org/ct-cz/cyrenaica/cyrenaica.html date=2008-12-31 - http://www.mediterranees.net/dictionnaires/smith/cyrene.html

**อ้างอิง**
หมวดหมู่:พระมหากษัตริย์กรีกโบราณ
ญะพะนะ

ญะพะนะ
ญะพะนะ (MLCTS=hnyap hpi. nap, pron) เป็นรองเท้าแตะแบบพม่า ถึงแม้ว่าญะพะนะจะหมายถึงรองเท้าที่สวมใส่ของชาวพม่า แต่ส่วนใหญ่มักจะหมายถึงรองเท้าแตะผ้ากำมะหยี่แบบดังเดิมของมัณฑะเลย์ ซึ่งถือกำเนิดจากบริเวณพม่าตอนบน
ญะพะนะแปลว่า "รองเท้าที่ถูกตัด" สืบเนื่องมาจากขั้นตอนการทำรองเท้านั้นต้องวัดขนาดเท้าและต้องมีการตัดรองเท้าตามขนาดของเท้าผู้สวมใส่

**รูปแบบและการออกแบบ**
รองเท้าแตะเป็นส่วนหนึ่งของวิถีชีวิตประจำวันและนิยมสวมใส่ทั่วประเทศพม่า ประกอบด้วยขาตั้งแบบเรียบที่จัดไว้อย่างหลวม ๆ โดยใช้สายรัดรูปตัววายที่ผ่านระหว่างนิ้วหัวแม่เท้าแรกและที่สองและรอบข้างทั้งสองข้างของเท้า ลักษณะเด่นของรองเท้าแตะแบบดั้งเดิมของพม่าคือรูปแบบวัสดุ
รูปแบบพื้นผิวจะราบเรียบและไม่มีลวดลาย แต่ละข้างของรองเท้าจะเคลือบด้วยแล็คเกอร์หรืออาจทำให้อ่อนนุ่มด้วยการบุกำมะหยี่ (ကတ္တီပါ กะตีบา) เช่นเดียวกันกับสายรูปตัววาย สีมักเป็นสีน้ำตาลหรือดำและมีการเคลือบ แต่อาจแตกต่างกันไปสำหรับรองเท้าแตะกำมะหยี่ รองเท้าแตะกำมะหยี่แบบดั้งเดิมมักใส่ในโอกาสที่เป็นทางการ เช่น งานแต่งงาน
รองเท้าแตะของพม่าไม่มีการยึดหรือลดแรงเสียดทานที่ด้านล่างของรองเท้า จึงไม่เหมาะสำหรับการใช้งานในสภาพเปียก

**ดูเพิ่ม**
โลนจี, โสร่งแบบพม่า
หมวดหมู่:รองเท้า
หมวดหมู่:รองเท้าตามวัฒนธรรม
หมวดหมู่:เครื่องแต่งกายพม่า
หมวดหมู่:วัฒนธรรมพม่า
หมวดหมู่:คำและวลีภาษาพม่า
พหุคูณ

ในวิชาคณิตศาสตร์ พหุคูณ (multiple) ใช้เรียกผลคูณของปริมาณใด ๆ กับจำนวนเต็มจำนวนหนึ่ง เทียบได้กับคำว่า "เท่า" เช่น สองเท่า สามเท่า
นิยามที่ชัดเจนของพหุคูณอาจตั้งได้ดังนี้ เราจะกล่าวว่า b เป็นพหุคูณของ a ถ้า b = na สำหรับบางจำนวนเต็ม n จำนวนหนึ่ง และจะเรียก n ในสมการข้างต้นว่า ตัวคูณ (multiplier) ในกรณีที่ a ไม่เท่ากับศูนย์ นิยามข้างต้นเทียบเท่ากับการกล่าวว่า b/a เป็นจำนวนเต็มจำนวนหนึ่ง
ในสถานการณ์เมื่อ a และ b เป็นจำนวนเต็มทั้งคู่ และ b เป็นพหุคูณของ a เราสามารถเรียก a ว่าเป็นตัวหาร (divisor) ของ b ในกรณีดังกล่าวเราจะใช้คำว่า a หาร b ลงตัว แต่ในกรณีโดยทั่วไปที่ a และ b ไม่จำเป็นต้องเป็นจำนวนเต็ม นักคณิตศาสตร์มักเลือกใช้คำว่า "จำนวนเต็มเท่า" (integer multiple) เช่น "b เป็นจำนวนเต็มเท่าของ a" แทนคำว่าพหุคูณโดด ๆ เพื่อให้เข้าใจตรงกัน เพราะคำว่า "พหุคูณ" ใช้สำหรับผลคูณของวัตถุทางคณิตศาสตร์ที่มีสมบัติใกล้เคียงกับระบบจำนวนเต็มอีกหลายชนิด เช่น พหุนาม p เป็นพหุคูณของพหุนาม q หากมีพหุนาม r ที่ทำให้ p = qr

**ตัวอย่าง**
จำนวน 14, 49, −21 และ 0 ต่างก็เป็นพหุคูณของ 7 ในขณะที่ 3 และ −6 ไม่เป็นพหุคูณของ 7 เหตุผลเพราะว่ามีจำนวนเต็มที่สามารถคูณกับ 7 แล้วได้ผลลัพธ์เป็น 14, 49, 0 หรือ −21 ในทางกลับกันไม่มีจำนวนเต็มใดเลยที่คูณกับ 7 แล้วได้  3 หรือได้ −6 
สมการด้านล่างระบุค่าจำนวนจริงที่คูณกับ 7 แล้วได้จำนวนข้างต้นแต่ละตัว สังเกตว่าในกรณีของ 14, 49, 0 หรือ −21 จำนวนจริงนั้นเป็นจำนวนเต็ม ส่วนในกรณีของ 3 หรือ -6 จำนวนจริงที่คูณกับ 7 แล้วได้ 3 หรือ -6 ไม่เป็นจำนวนเต็ม
 
 
 
 
  ไม่ใช่จำนวนเต็ม
  ไม่ใช่จำนวนเต็ม

**สมบัติของพหุคูณ**
 0 เป็นพหุคูณของทุกจำนวน (เพราะ ).- ผลคูณของจำนวนเต็ม  และจำนวนเต็มอีกตัวเป็นพหุคูณของ  ในกรณีเฉพาะจะเห็นได้ว่า  เป็นพหุคูณของ  เพราะมันมีค่าเท่ากับ - ถ้า  และ  เป็นพหุคูณของ  แล้วทั้ง  และ  ต่างก็เป็นพหุคูณของ  ด้วย

**พหุคูณย่อย**
คำว่า "a เป็น พหุคูณย่อย (submultiple) ของ b" มีความหมายว่า "b เป็นพหุคูณจำนวนเต็มของ a" ศัพท์นี้ยังใช้ในหน่วยวัด (เช่น โดย สำนักงานชั่ง ตวง วัดระหว่างประเทศ และสถาบันมาตรฐานและเทคโนโลยีแห่งชาติ) ซึ่งพหุคูณย่อยของหน่วยเล็กเป็นหน่วย ซึ่งได้ชื่อตามการเติมคำหน้าหน่วยหลักที่นิยามว่าเป็นผลหารของหน่วยหลักกับจำนวนเต็มหนึ่ง ส่วนมากเป็นกำลัง 103 ตัวอย่างเช่น มิลลิเมตรเป็นพหุคูณย่อย 1000 เท่าของหนึ่งเมตร

**อ้างอิง**
หมวดหมู่:เลขคณิต
หมวดหมู่:การคูณ
อาร์เซซิลาอุสที่ 4

อาร์เซซิลาอุสที่ 4 แห่งซิเรเน (กรีก: Ἀρκεσίλαος, ปกครองในช่วงคริสต์ศตวรรษที่ 5 ก่อนคริสตกาล) เป็นกษัตริย์แห่งซิเรเนและกษัตริย์พระองค์ที่แปดและพระองค์สุดท้ายของราชวงศ์บัตเทียด พระองค์ทำหน้าที่เป็นกษัตริย์หุ่นซึ่งอยู่ภายใต้อำนาจของจักรวรรดิเปอร์เซีย

**พระประวัติ**
อาร์เซซิลาอุสเป็นพระราชโอรสพระองค์เดียวของกษัตริย์บัตทุสที่ 4 เมื่อพระบิดาของพระองค์สิ้นพระชนม์เมื่อ 465 ปีก่อนคริสตกาล และใน 462 ปีก่อนคริสตกาล พระองค์ได้รับรางวัลการแข่งขันรถม้าศึกในการแข่งขันไพเธียนที่เดลฟี โดยใช้ม้าพื้นเมืองลิเบีย 
พระองค์ได้เนรเทศขุนนางชาวซิเรเนจำนวนมากและนำทหารรับจ้างเพื่อสนับสนุนการปกครองของพระองค์ อันเป็นผลมาจากการกระทำของพระองค์ ทำให้ชาวซิเรเนได้ก่อกบฎและบังคับให้พระองค์ออกไปจากตำแหน่งของกษัตริย์ ทำให้พระองค์หนีไปที่เมืองยูเอสเพริเดส (ปัจจุบัน เมิองเบงกาซี) กับพระราชโอรสพระองค์คนเดียวนามว่า บัตทุสที่ 5
พระองค์พร้อมกับพระราชโอรสของพระองค์ถูกสังหารโดยชาวซิเรเนเมื่อ 440 ปีก่อนคริสตกาล ได้มีการกล่าวกันว่าหลังจากพระราชโอรสของพระองค์ถูกสังหารแล้ว ชาวซิเรเนได้ตัดศีรษะของพระองค์แล้วโยนศีรษะลงไปในทะเล หลังจากการสิ้นพระชนม์ของพระองค์อย่างทารุณ ทำให้ระบอบกษัตริย์ของราชวงศ์บัตเทียดเป็นอันสิ้นสุดลงและยังทำให้เมืองซิเรเนตกเป็นสาธารณรัฐภายใต้การปกครองของเปอร์เซีย

**ดูเพิ่ม**
 รายพระนามพระมหากษัตริย์แห่งซิเรเน

**ที่มา**
  Pindar's odes to Arcesilaus-  Smith dictionary- http://www.livius.org/ct-cz/cyrenaica/cyrenaica.html date=2008-12-31 - http://www.mediterranees.net/dictionnaires/smith/cyrene.html- https://web.archive.org/web/20070805144946/http://ancientworlds.net/aw/Article/762227

**อ้างอิง**
หมวดหมู่:พระมหากษัตริย์กรีกโบราณ
คิงคองยักษ์

ไจแกนโตพิธิคัส (อังกฤษ: Gigantopithecus) จัดเป็นลิงไม่มีหางที่ใหญ่ที่สุดในวงศ์ลิงใหญ่ (Hominidae) ในอันดับวานร (Primates) มีชีวิตอยู่ในสมัยไพลสโตซีน ในยุคควอเทอร์นารี เมื่อราว 2.0–0.3 ล้านปีก่อน ฟอสซิลถูกค้นพบครั้งแรกโดยบังเอิญ ในปี 1935 โดยนักบรรพชีวิน ชาวเยอรมันลูกครึ่งชาวดัตช์ชื่อ ราล์ฟ ฟอน เคอนิกสวาลด์ ในร้านขายยาแผนโบราณจีนแห่งหนึ่งในฮ่องกง
เคอนิกสวาลด์สังเกตพบว่า ฟันกรามที่พบในร้านขายยาดังกล่าว มีขนาดใหญ่เทอะทะผิดปกติ ซึ่งน่าจะเป็นฟันกราม ของสัตว์ตระกูลไพรเมตชนิดหนึ่ง จึงตั้งชื่อว่า ไจแกนโตพิธิคัส แปลว่า "ลิงยักษ์" โดยคาดว่าอายุประมาณ 700,000 - 125,000 ปีมาแล้ว
ต่อมาในปี 1947 นักวิชาการชาวจีนได้ออกสำรวจ และขุดค้นตามถ้ำหลายแห่ง ในตอนกลาง และตอนใต้ของประเทศจีน ได้พบฟันของไจแกนโตพิธิคัส มากกว่า 1,000 ซี่ และพบกระดูกขากรรไกรด้วย ที่สำคัญคือ พบอยู่ในบริเวณที่เชื่อได้ว่า เคยเป็นแหล่งอาศัยของไจแกนโตพิธิคัส โดยพบปะปนกับกระดูกสัตว์เลี้ยงลูกด้วยน้ำนม ชนิดอื่น ๆ เช่น หมีแพนด้า และโฮโม อีเร็กตัส กระดูกขากรรไกรและฟันของ ไจแกนโตพิธิคัส 
ที่พบในประเทศจีนนี้ มีอายุระหว่าง 400,000 - 300,000 ปีมาแล้ว ซึ่งตรงกับช่วง สมัยไพลสโตซีน
ในช่วงปี 1977 นักวิชาการชาวอเมริกันอีกคนหนึ่งชื่อ รัสเซลล์ ไคิอชอน ได้สำรวจพื้นที่ทางตอนเหนือ ของประเทศเวียดนาม พบตัวอย่างฟันกราม และขากรรไกรของไจแกนโตพิธิคัสที่ถ้ำแห่งหนึ่ง คาดว่าประมาณ 125,000 ปี ซึ่งใกล้เคียงกับอายุที่เคอนิกสวาลด์ ได้เคยเสนอไว้

**ลักษณะของไจแกนโตพิธิคัส**
ไจแกนโตพิธิคัส มีรูปร่างลักษณะคล้ายลิงอุรังอุตังญาติในปัจจุบัน มีความสูงอยู่ที่ 2.7 เมตร 9 ฟุต น้ำหนัก 270 กก. 
มีฟันกรามหรือฟันเคี้ยวมีขนาดใหญ่มาก ขากรรไกรใหญ่เทอะทะ ฟันเขี้ยวใหญ่ แต่ก็ไม่ใหญ่เท่าฟันอื่น ๆ และมีเคลือบฟันหนา เหมือนคน ลักษณะบางอย่างเหมือนกับ Sivapithecus แต่บางอย่างก็คล้ายมนุษย์ แสดงให้เห็นว่า เป็นสายวิวัฒนาการอีกสายหนึ่ง การเดินคล้ายลิงกอริลลา
การที่ไจแกนโตพิธิคัส มีขากรรไกรใหญ่เทอะทะ แสดงว่ามีการปรับตัวให้เข้ากับการกิน หรือเคี้ยวอาหารที่ค่อนข้างแข็ง ฟันเขี้ยวก็สึก แสดงถึงความสัมพันธ์กับอุรังอุตังและมนุษย์ การเคี้ยวบด อาหารแข็ง
อาหารหลักคือ ต้นไผ่ เบิร์ช และโอ๊ก รวมถึงสมุนไพรและเฟิร์นที่มีค่าต่ำหลายชนิด

**การสูญพันธ์**
เมื่อ 3 แสนปีก่อน คิงคองยักษ์ชนิดนี้ต้องสูญพันธ์ไปเพราะภูมิอากาศเปลี่ยนแปลงอย่างรุนแรงนั่นจึงทำให้ไจแกนโตพิธิคัสต้องสูญพันธ์ไปในที่สุด

**อ้างอิง**
หมวดหมู่:ไพรเมตในสมัยไพลสโตซีน
มากัสแห่งซิเรเน

มากัสแห่งซิเรเน (กรีก: Μάγας ὁ Κυρηναῖος; ประสูติ 317 ปีก่อนคริสตกาล - สิ้นพระชนม์ 250 ปีก่อนคริสตกาล, ปกครองระหว่าง 276 - 250 ปีก่อนคริสตกาล) เป็นขุนนางชาวกรีกจากอาณาจักรมาซิโดเนียและกษัตริย์แห่งซิเรเน เกิดจากการการอภิเษกสมรสครั้งที่สองของพระนางเบเรนิซที่ 1 กับปโตเลมีที่ 1 ทำให้พระองค์เป็นหนึ่งในสมาชิกของราชวงศ์ปโตเลมี พระองค์พยายามกู้อิสรภาพเมืองซิเรเน (ในปัจจุบันคือบริเวณประเทศลิเบีย) จากราชวงศ์ปโตเลมีของอียิปต์โบราณและกลายเป็นกษัตริย์ปกครองแห่งซิเรเนระหว่าง 276 ปีก่อนคริสตกาล ถึง 250 ปีก่อนคริสต์ศักราช

**อ้างอิง**
หมวดหมู่:บุคคลที่เสียชีวิตในทศวรรษ 250 ก่อนคริสตกาล
หมวดหมู่:กษัตริย์แห่งซิเรเน
ซิมนีย์เวเชียร์วกากราฮ์

ซิมนีย์เวเชียร์วกากราฮ์ (Zimniy vecher v Gagrakh)  เป็นภาพยนตร์แนวดนตรีของสหภาพโซเวียต ในปี 1985 กำกับโดย Karen Shakhnazarov

**นักแสดง**
 Yevgeniy Yevstigneyev รับบท Aleksey Ivanovich Beglov- Aleksandr Pankratov-Chyorny รับบท Arkady Grachev- Natalya Gundareva  รับบท Irina Melnikova, นักร้อง- Sergei Nikonenko รับบท Valentin Fomenko, นักออกแบบท่าเต้น- Pyotr Shcherbakov รับบท  Alexander Alexandrovich, administrator- Georgy Burkov รับบท Fyodor, บาร์เทนเดอร์- Aleksandr Shirvindt รับบท พิธิกร- Mikhail Derzhavin (episode)

**อ้างอิง**

**แหล่งข้อมูลอื่น**
 0090370- ซิมนีย์เวเชียร์วกากราฮ์ ทางช่องมอสฟิล์ม
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
บทนิยามเวียนเกิด

บทนิยามเวียนเกิด (recursive definition) หรือบทนิยามแบบอุปนัย (inductive definition) เป็นคณิตตรรกศาสตร์และวิทยาการคอมพิวเตอร์ที่ใช้นิยามสมาชิกในเซตหนึ่งในพจน์สมาชิกอื่นในเซต
บทนิยามเวียนเกิดของฟังก์ชันนิยามค่าของฟังก์ชันสำหรับค่าป้อนเข้าบางค่าในพจน์ค่าของฟังก์ชันเดิมสำหรับค่าป้อนเข้าอื่น ตัวอย่างเช่น ฟังก์ชันแฟกทอเรียล n! นิยามด้วยกฎดังนี้
0! = 1. 	
(n+1)! = (n+1)·n!.
บทนิยามนี้สมเหตุสมผลสำหรับทุก n เพราะการเวียนกลับสุด้ายจะถึงกรณีฐาน 0 บทนิยามนี้อาจยังคิดได้เป็นการให้กระบวนงานอธิบายการสร้างฟังก์ชัน n! โดยเริ่มจาก n = 0 แล้วต่อไปเป็น n = 1, n = 2, n = 3 เป็นต้น
ทฤษฎีบทเวียนเกิดระบุว่า บทนิยามดังนี้นิยามฟังก์ชันหนึ่ง ข้อพิสูจน์ใช้การอุปนัยทางคณิตศาสตร์
บทนิยามแบบอุปนัยของเซตอธิบายสมาชิกในเซตในพจน์สมาชิกอื่นในเซต ตัวอย่างเช่น บทนิยามหนึ่งของเซต N ของจำนวนธรรมชาติเป็นดังนี้
#1 อยู่ใน N.
#หากสมาชิก n อยู่ใน N แล้ว n+1 อยู่ใน N
#N เป็นส่วนร่วมของทุกเซตที่เป็นไปตามข้อ (1) และ (2)
มีเซตจำนวนมากที่เป็นไปตามข้อ (1) และ (2) ตัวอย่างเช่นเซต {1, 1.649, 2, 2.649, 3, 3.649, ...} เข้าได้กับบนิยาม ทว่า เงื่อนไข (3) เจาะจงเซตจำนวนธรมชาติโดยตัดสมาชิกภายนอก
คุณสมบัติของฟังก์ชันและเซตที่นิยามเวียนเกิดสามารถพิสูจน์ได้โดยหลักการอุปนัยซึ่งเป็นไปตามบทนิยามเวียนเกิด ตัวอย่างเช่น บทนิยามของจำนวนธรรมชาติที่แสดงในที่นี้ส่อความหลักการอุปนัยทางคณิตศาสตร์สำหรับจำนวนธรรมชาติ คือ หากคุณสมบัติเข้าได้กับจำนวนธรรมชาติ 0 และคุณสมบัติเข้าได้กับ n+1 ต่อเมื่อเข้าได้กับ n แล้วคุณสมบัติจะเข้าได้กับทุกจำนวนธรรมชาติ

**อ้างอิง**

**บรรณานุกรม**
 P. Aczel (1977), "An introduction to inductive definitions", Handbook of Mathematical Logic, J. Barwise (ed.),
หมวดหมู่:บทนิยาม
หมวดหมู่:คณิตตรรกศาสตร์
หมวดหมู่:วิทยาการคอมพิวเตอร์เชิงทฤษฎี
หมวดหมู่:การเวียนเกิด
เทศกาลดนตรีเอสทูโอ

เทศกาลดนตรีเอสทูโอ (S2O Festival; ย่อมาจาก Songkran Electronic Dance Music Festival) เป็นงานเทศกาลดนตรีอิเล็กทรอนิกส์ของไทย ที่จัดขึ้นช่วงเทศกาลสงกรานต์ที่ประเทศไทย เริ่มจัดขึ้นครั้งแรกในปี พ.ศ. 2558 โดย บริษัท เอสทูโอ แฟคทอรี่ จำกัด และเป็นเทศกาลดนตรีที่ใหญ่ที่สุดในประเทศไทย และส่งออกวัฒนธรรมสงกรานต์ไปสู่สากล
มีศิลปินที่เคยมาแสดงในงาน เช่น NICKY ROMERO, SHOWTEK, KNIFE PARTY, YELLOW CLAW, FAT BOY SLIM, STEVE AOKI, TIËSTO, DASH BERLIN, KSHMR, SNAKE, KREWELLA, OLIVER HELDEN, DON DIABLO,  DEORO, AFROJACK, DEADMAU5, ANDREW RAYEL, KASKADE เป็นต้น
ในปี พ.ศ. 2561 เทศกาลดนตรีเอสทูโอ จัดขึ้นในประเทศญี่ปุ่น ช่วงฤดูร้อนเป็นครั้งแรก
ในปี พ.ศง 2562 เทศกาลดนตรีเอสทูโอ จัดขึ้นในประเทศไต้หวันช่วงฤดูร้อนเป็นครั้งแรก

**วันที่และสถานที่จัดงาน**

**ดูเพิ่ม**
รายชื่อของเทศกาลดนตรีอิเล็กทรอนิกส์

**อ้างอิง**

**แหล่งข้อมูลอื่น**
 s2ofestival- S2OFestival- channel=UC16ZPwUyty9OnmeH0FSj4ew
หมวดหมู่:เทศกาลดนตรีที่ก่อตั้งขึ้นในปี พ.ศ. 2558
หมวดหมู่:เทศกาลดนตรีอิเล็กทรอนิกส์ในประเทศไทย
หมวดหมู่:เทศกาลดนตรีในประเทศไทย
กำลังของ 2

ในวิชาคณิตศาสตร์ กำลังของ 2 (power of two) เป็นจำนวนในรูป 2n โดยที่ n เป็นจำนวนเต็ม คือ ผลลัพธ์ของการยกกำลังโดยที่จำนวน 2 เป็นฐาน และจำนวนเต็ม n เป็นเลขชี้กำลัง
ในบริบทที่พิจารณาเฉพาะจำนวนเต็ม n ถูกจำกัดให้มีค่าเป็นศูนย์หรือบวก ฉะนั้นจึงได้ค่าเป็น 1, 2, และ 2 คูณกับตัวมันเอง n ครั้ง
เนื่องจาก 2 เป็นฐานของระบบเลขฐานสอง กำลัง 2 จึงพบบ่อยในวิทยาการคอมพิวเตอร์ การเขียนในฐานสอง กำลัง 2 จะมีรูป 100…000 หรือ 0.00…001 เสมอเช่นเดียวกับกำลัง 10 ในระบบเลขฐานสิบ

**อ้างอิง**
หมวดหมู่:เลขคณิตฐานสอง
หมวดหมู่:ลำดับจำนวนเต็ม
หมวดหมู่:จำนวนเต็ม
วิกิพีเดีย:สารบบแผนก

__NOEDITSECTION__

**เกี่ยวกับวิกิพีเดีย**

**ชุมชนวิกิพีเดีย**

**ข่าว**

**กลุ่มและโครงการสนับสนุน**

**เกี่ยวข้องกับวิธีใช้**

**วิธีใช้สถิต**

**วิธีใช้พลวัต **

**= วิธีใช้เกี่ยวกับการสร้างหรือดำเนินการวิกิพีเดีย =**
(คาดหมายคำตอบ)

**= วิธีใช้เกี่ยวกับปัญหา / เนื้อหาโลกจริง =**
(คาดหมายคำตอบ)

**ตอบสนองการละเมิด **

**การระงับข้อพิพาท **

**เกณฑ์วิธีและขนบธรรมเนียม**

**ผู้ดูแลระบบ**

**การลบ**

บทความคุณภาพ


การบริหารวิกิพีเดีย
สารสนเศพื้นฐานวิกิพีเดีย
สารบบวิกิพีเดีย__NOTOC__
หมวดหมู่:เทศกาลที่ก่อตั้งในปี พ.ศ. 2558

หมวดหมู่:เทศกาลแบ่งตามปีที่ก่อตั้ง
หมวดหมู่:เทศกาลในปี พ.ศ. 2558
หมวดหมู่:ก่อตั้งในปี พ.ศ. 2558
อะเลคซันดร์ โดวเจนโค

อะเลคซันดร์ เปโตรวิช โดวเจนโค หรือ โอเลคซันดร์ เปโตรวิช โดวเจนโค (Олександр Петрович Довженко, Oleksandr Petrovych Dovzhenko; Алекса́ндр Петро́вич Довже́нко) เป็น นักเขียนบท, ผู้ผลิตภาพยนตร์ และ ผู้กำกับภาพยนตร์ชาวโซเวียตเชื้อสายยูเครนโดยกำเนิด เขามักถูกอ้างถึงว่าเป็นหนึ่งในผู้สร้างภาพยนตร์ที่สำคัญที่สุดของโซเวียตในช่วงต้นรองจาก เซียร์เกย์ ไอเซนสไตน์, Dziga Vertov และ วเซโวลอด ปูดอฟกิน เช่นเดียวกับการเป็นผู้บุกเบิกทฤษฎีการตัดต่อโซเวียต นอกจากนี้โดวเจนโคฟีล์มสตูดิโอในกรุงเคียฟ ได้ถูกตั้งชื่อตามเขาหลังเขาเสียชีวิต

**ผลงานการกำกับภาพยนตร์**
 Love's Berries (Ягoдки Любви, translit. Yagodki lyubvi, Ягідки кохання, translit. Yahidky kokhannya), 1926- Vasya the Reformer (Вася – реформатор, translit. Vasya – reformator, Вася – реформатор, translit. Vasya – reformator), 1926- The Diplomatic Pouch (Сумка дипкурьера, translit. Sumka dipkuryera, Сумка дипкур'єра, translit. Sumka dypkuryera), 1927- Zvenigora (Звенигора, translit. Zvenigora, Звенигора, translit. Zvenyhora), 1928- Arsenal (Арсенал, Арсенал), 1928- Earth (Зeмля, translit. Zemlya, Зeмля, translit. Zemlya), 1930- Ivan (Ивaн, Iвaн), 1932- แอโรกราด (Аэроград, Аероград, translit. Aerohrad), 1935- บีตวาซานาชูโซเวียตสคูยูอูคราอีนู (Битва за нашу Советскую Украину Bitva za nashu Sovetskuyu Ukrainu), 1943- Farewell, America (Прощай, Америкa, Прощай, Америко, translit. Proshchay, Ameryko), 1949- Poem of the Sea (Поэма о море, translit. Poema o more, Поема про море, translit. Poema pro more), 1959

**อ้างอิง**

**แหล่งข้อมูลอื่น**
 Alexandr Dovzhenko- Chris Fujiwara's review  Neglected Giant: Alexander Dovzhenko at the MFA- Ray Uzwyshyn  Alexandr Dovzhenko's Silent Trilogy: A Visual Exploration- John Riley " A (Ukrainian) Life in Soviet Film: Liber's Alexandr Dovzhenko", Film-Philosophy, vol. 7 no. 31, October 2003 – a review of George O. Liber (2002), Alexandr Dovzhenko: A Life in Soviet Film-  Landscapes of the Soul: The Cinema of Alexandr Dovzhenko,-  "Screenplays About the Earth" by Aleksandr Dovzhenko from  SovLit.net-  Oleksandr Dovzhenko Center
หมวดหมู่:ผู้กำกับภาพยนตร์ชาวโซเวียต
แอร์ลังเงิน

แอร์ลังเงิน (Erlangen) บ้างคนท้องถิ่นก็เรียกว่า แอร์ลัง เป็นเมืองในรัฐบาวาเรีย ประเทศเยอรมนี ตั้งอยู่ทางตะวันตกเฉียงเหนือของเมืองเนือร์นแบร์คไปราว 18 กิโลเมตร มีแม่น้ำเร็จนิทซ์ไหลผ่านกลางเมือง แอร์ลังเงินปรากฎชื่อครั้งแรกในบันทึกของปีค.ศ. 1002 ในชื่อว่า ฟิลลาแอร์ลังงอน (Villa Erlangon) ต่อมาในปี 1361 หมู่บ้านแห่งนี้ถูกขายให้กับจักรพรรดิคาร์ลที่ 4 และกลายเป็นส่วนหนึ่งของราชอาณาจักรโบฮีเมีย ต่อมาในปี 1402 หมู่บ้านนี้ก็ตกมาเป็นของราชวงศ์โฮเอินโซลเลิร์น และในปี 1810 ก็กลายเป็นส่วนหนึ่งของราชอาณาจักรบาวาเรีย

**อ้างอิง==
ลินเดา

ลินเดา (Lindau, De-Lindau.ogg) เป็นเมืองและเกาะในรัฐบาวาเรีย ประเทศเยอรมนี ตั้งอยู่ติดกับทะเลสาบโบเดินซึ่งเป็นพรมแดนทางธรรมชาติระหว่างประเทศเยอรมนี ออสเตรีย และสวิตเซอร์แลนด์ เมืองลินเดาตั้งอยู่บนเกาะในทะเลสาบโบเดิน ซึ่งตัวเกาะมีพื้นที่ราว 425 ไร่ (0.68 ตารางกิโลเมตร) มีสะพานเชื่อมเกาะกับแผ่นดินใหญ่ ซึ่งบริเวณริมทะเลสาบแห่งนี้ มีการตั้งถิ่นฐานตั้งแต่สมัยโรมันในศตวรรษที่ 1 เกาะลินเดาได้รับการกล่าวถึงในเอกสารครั้งแรกในปีค.ศ. 882 โดยบาทหลวงจากเมืองซังคท์กัลเลิน ซึ่งได้บันทึกไว้ว่าเคานต์แห่งราเอเทียได้สร้างชุมชนบาทหลวงไว้บนเกาะแห่งนี้ และในปี 1275 ลินเดาได้รับสถานะเป็นเสรีนครของจักรวรรดิโรมันอันศักดิ์สิทธิ์ภายใต้การปกครองของพระเจ้ารูดอล์ฟที่ 1 แห่งเยอรมนี ในปัจจุบัน เมืองลินเดาถูกขับเคลื่อนด้วยอุตสาหกรรมสิ่งทอและการท่องเที่ยวเป็นหลัก

**อ้างอิง**

**แหล่งข้อมูลอื่น ==
เคียร์ชไฮม์อุนเทอร์เท็ค

เคียร์ชไฮม์อุนเทอร์เท็ค (Kirchheim unter Teck) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่บนแม่น้ำขนาดเล็กชื่อว่าแม่น้ำเลาเทอร์ บริเวณเชิงเขาของเทือกเขาแอลป์ชวาเบิน เมืองนี้ตั้งอยู่ทางตะวันออกเฉียงใต้จากเมืองชตุทการ์ทไปราว 35 กิโลเมตร เมืองนี้ตั้งอยู่บนทางหลวงเอาโทบานหมายเลข 8 ซึ่งเชื่อมระหว่างเมืองชตุทการ์ทกับนครมิวนิก

**แหล่งข้อมูลอื่น**
  เว็บไซต์ทางการ-  View of Kirchheim unter Teck from the Forstlagerbuch by Andreas Kieser, 1685 (Central State Archive Stuttgart)
ฟังก์ชันเมอบีอุส

ฟังก์ชันเมอบีอุส (Möbius function) คลาสสสิก μ(n) เป็นฟังก์ชันเชิงการคูณสำคัญในทฤษฎีจำนวนและคณิตศาสตร์เชิงการจัด นักคณิตศาสตร์ชาวเยอรมัน ออกุส เฟอร์ดีนันด์ เมอบีอุสเป็นผู้ริเริ่มในปี 1832 เป็นกรรีพิเศษของวัตถุทั่วไปกว่าในคณิตศาสตร์เชิงการจัด

**บทนิยาม**
สำหรับจำนวนเต็มใด ๆ n นิยาม μ(n) ว่าเป็นผลรวมของ Primitive nth root of unity|รากที่ n ปฐมฐานของ 1 มีค่าใน 1, 0, 1 ขึ้นอยู่กับการแยกตัวประกอบของ n เป็นตัวประกอบเฉพาะ-  ถ้า n เป็นจำนวนเต็มบวกสแควร์ฟรี (square-free) ที่มีจำนวนตัวประกอบเฉพาะคู่- 1=μ(n) = −1 ถ้า n เป็นจำนวนเต็มบวกสแควร์ฟรีที่มีจำนวนตัวประกอบเฉพาะคี่-  ถ้า n มีตัวประกอบเฉพาะกำลังสอง
ฟังก์ชันเมอบีอุสสามารถแสดงอีกอย่างได้เป็น

โดยที่ δω(n)Ω(n) เป็น โครเนกเกอร์เดลตา, λ(n) เป็น ฟังก์ชันอูลวิลล์, math|ω(n) เป็นจำนวนตัวหารเฉพาะไม่ซ้ำกันของ n, และ math|Ω(n) เป็นจำนวนตัวประกอบเฉพาะของ n, ที่นับด้วยภาวะรากซ้ำ
ค่าของ μ(n) สำหรับจำนวนบวก 30 จำนวนแรก id=A008683 ได้แก่
50 ค่าแรกของฟังก์ชันลงจุดได้ด้านล่าง
ไฟล์:Moebius mu.svg|center|The 50 first values of μ(n)

**อ้างอิง**
หมวดหมู่:ฟังก์ชันเชิงการคูณ
ลิมิตของลำดับ

เมื่อจำนวนเต็มบวก  มีค่ามากขึ้น ค่า  จะเข้าใกล้  กล่าวได้ว่า "ลิมิตของลำดับ  เท่ากับ "
ในวิชาคณิตศาสตร์ ลิมิตของลำดับ (Limit of a sequence) เป็นค่าซึ่งพจน์ของลำดับ "โน้มเอียง" เข้าหา หากลำดับใดมีลิมิต ลำดับนั้นเรียก ลู่เข้า (convergent) หากลำดับไม่ลู่เข้าจะเรียก ลู่ออก (divergent) มีคำกล่าวว่าลิมิตของลำดับเป็นความคิดมูลฐานซึ่งเป็นที่ลงเอยสุดท้ายของการวิเคราะห์ทั้งหมด
สามารถนิยามลิมิตในปริภูมิเมตริกหรือทอพอโลยีใดก็ได้ แต่มักจะเจอครั้งแรกในระบบจำนวนจริง

**จำนวนจริง**
การลงจุดของลำดับลู่เข้า  แสดงในสีน้ำเงิน จะเห็นได้ว่าลำดับลู่เข้าลิมิตเมื่อ  เพิ่ม
ในจำนวนจริง จำนวน  เป็นลิมิตของลำดับ  ถ้าจำนวนในลำดับมีค่าเข้าใกล้  มากขึ้น ๆ และไม่เข้าใกล้จำนวนอื่น

**ตัวอย่าง**
ถ้า  สำหรับค่าคงตัว c แล้ว 
*ถ้า  แล้ว 
*ถ้า  เมื่อ  เป็นคู่ และ  เมื่อ  เป็นคี่ แล้ว  (ข้อเท็จจริงว่า  ต่อเมื่อ  เป็นคู่นั้นไม่เกี่ยวข้องกัน)
*สำหรับจำนวนจริงใด ๆ อาจสามารถสร้างลำดับที่ลู่เข้าจำนวนนั้นได้โดยการใช้การประมาณทศนิยม ตัวอย่างเช่น ลำดับ  ลู่เข้า  หมายเหตุว่า ทศนิยม  เป็นลิมิตของลำดับก่อนหน้า นิยามโดย 
*การหาลิมิตของลำดับอาจไม่ชัดเจนเสมอไป สองตัวอย่างได้แก่  (ซึ่งมีลิมิตเป็นจำนวน e) และ มัชฌิมเลขคณิต–เรขาคณิต (arithmetic–geometric mean) ซึ่ง ทฤษฎีบทบีบ (squeeze theorem) มักมีประโยชน์ในการหาลิมิตของกรณีเหล่านี้

**ข้อพิสูจน์**

**อ้างอิง**
 Courant, Richard (1961). "Differential and Integral Calculus Volume I", Blackie & Son, Ltd., Glasgow.- Frank Morley and James Harkness  A treatise on the theory of functions  (New York: Macmillan, 1893)
หมวดหมู่:ลิมิต
หมวดหมู่:ลำดับและอนุกรม
ดาร์มชตัท

ดาร์มชตัท (Darmstadt, De-Darmstadt.ogg) เป็นเมืองในรัฐเฮ็สเซิน ประเทศเยอรมนี ตั้งอยู่ทางตะวันตกเฉียงใต้ของเขตมหานครแฟรงก์เฟิร์ต เมืองดาร์มชตัทมีฉายาอย่างเป็นทางการว่า "เมืองวิทยาการ" (Wissenschaftsstadt) ถือเป็นศูนย์กลางของสถาบันและวิทยาลัยวิทยาศาสตร์ตลอดจนเป็นที่ตั้งของบริษัทเทคโนโลยีชั้นสูงมากมาย อาทิ ศูนย์ปฏิบัติการอวกาศยุโรป (ESOC), ศูนย์จีเอสไอเฮล์มโฮลท์เพื่อการวิจัยประจุไอออนหนัก (GSI Helmholtz Centre for Heavy Ion Research) ธาตุใหม่ๆของโลกมากกว่าสองชนิดถูกค้นพบโดยสถาบันแห่งนี้ ดาร์มชตัทยังเป็นศูนย์กลางของศิลปะแบบอาร์ตนูโว
ในอดีต ดาร์มชตัทเคยเป็นเมืองหลวงของรัฐอิสระที่เรียกว่า "แกรนด์ดัชชีดาร์มชตัท" (Grand Duchy of Hesse) ซึ่งในยุคนั้น ดาร์มชตัทได้รับการขนานนามว่าเป็นหนึ่งในเมืองที่มั่งคั่งที่สุดในยุโรป ในช่วงสงครามโลกครั้งที่สอง ดาร์มชตัทเป็นเมืองที่ถูกโจมตีทางอากาศอย่างหนักหน่วง ตัวเมืองกว่าสามในสี่ถูกทำลาย มีผู้เสียชีวิตราว 11,000 ถึง 12,500 คน และคนอีกกว่า 70,000 คนต้องไร้ที่อยู่อาศัย ภายหลังสิ้นสุดสงคราม ดาร์มชตัทเป็นหนึ่งใน 112 ชุมชนเยอรมันที่สหรัฐอเมริกาเข้ามาตั้งกองกำลังไว้ ซึ่งสหรัฐได้ถอนกำลังออกไปจากดาร์มชตัทในปีค.ศ. 1993

**ประชากร**

**ภูมิศาสตร์**

**ภูมิอากาศ**

**อ้างอิง**

**แหล่งข้อมูลอื่น**
  de- short=x
หมวดหมู่:เมืองหลวงเก่า
ผู้แทนถาวรของสหรัฐประจำสหประชาชาติ

ผู้แทนถาวรของสหรัฐอเมริกาประจำสหประชาชาติ (Permanent Representative of the United States of America to the United Nations) เป็นหัวหน้าคณะผู้แทนของสหรัฐในงานประจำสหประชาชาติ มีชื่อตำแหน่งเต็มว่า "ผู้แทนถาวรของสหรัฐประจำสหประชาชาติเทียบเท่าเอกอัครราชทูตวิสามัญผู้มีอำนาจเต็ม" ทำหน้าที่เป็นผู้แทนสหรัฐฯประจำสภาความมั่นคงแห่งสหประชาชาติด้วย หน้าที่หลักคือการเป็นหัวหน้าคณะผู้ตัวแทนสหรัฐฯในคณะมนตรีความมั่นคงแห่งสหประชาชาติและในระหว่างการประชุมทั้งหมดของสมัชชาใหญ่ยกเว้นในสถานการณ์ที่หายากซึ่งเจ้าหน้าที่อาวุโสของสหรัฐ (เช่นรัฐมนตรีว่าการกระทรวงการต่างประเทศหรือประธานาธิบดีแห่งสหรัฐ) เข้าร่วมประชุมด้วย
ผู้แทนถาวรของสหรัฐประจำสหประชาชาติ มีความอาวุโสเทียบเท่าเอกอัครราชทูตทั่วไป ผู้ที่จะเข้าดำรงตำแหน่งนั้นต้องได้รับการเสนอชื่อโดยประธานาธิบดีสหรัฐ และได้รับการรับรองโดยของวุฒิสภาก่อนเข้ารับตำแหน่ง
ปัจจุบันผู้ดำรงตำแหน่งคือ นิกกี เฮลีย์ ซึ่งเข้ารับตำแหน่งตั้งแต่วันที่ 27 มกราคม 2560

**สถานะตำแหน่งเทียบเท่ารัฐมนตรี**
เฮนรี แคบอต ลอดจ์ จูเนียร์ ผู้ที่ซึ่งพ่ายแพ้แก่จอห์น เอฟ เคนเนดี ในการเลือกตั้งวุฒิสมาชิกในปี ค.ศ.1952 ได้รับการแต่งตั้งเป็นผู้แทนถาวรของสหรัฐประจำสหประชาชาติโดยประธานาธิบดี ดไวต์ ไอเซนฮาวร์ เพื่อตอบแทนในกรณีที่ประธานอนุรักษนิยม รอเบิร์ต เอ. ทาร์ฟ พ่ายแพ้ในการเสนอชื่อในการเลือกตั้งที่ต่อก็ได้มาเป็นผู้จัดการแคมเปญจ์หาเสียงในการเลือกตั้งทั่วไป 
ประธานาธิบดีไอเซนฮาวร์ ได้ยกฐานะผู้แทนถาวรของสหรัฐประจำสหประชาชาติให้ขึ้นตรงต่อประธานาธิบดี โดยไม่ต้องผ่านกระทรวงการต่างประเทศ สถานะนี้ก็คงอยู่มาตั้งแต่ประธานาธิบดีฟอร์ด, คาร์เตอร์ และเรแกน จนถูกลดสถานะในสมัยการบริหารของประธานาธิบดีจอร์จ เอช. ดับเบิลยู. บุช ผู้ซึ่งเคยดำรงตำแหน่งนี้มาก่อน ถัดมาในสมัยการบริหารของประธานาธิบดีบิล คลินตัน ก็ได้เริ่มฟื้นฟูสถานะของตำแหน่ง แต่ยังไม่มีการแต่งตั้งในสมัยบริหารของ ประธานาธิบดีจอร์จ ดับเบิลยู. บุช (ตั้งแต่ปี 2001-2009) และจากนั้นตั้งแต่สมัยบริหารของประธานาธิบดีบารัก โอบามาเป็นต้นมาจึงมีการแต่งตั้งผู้ดำรงตำแหน่ง
นายจอห์น อาร์ โบลตัน อดีตผู้แทนถาวรของสหรัฐประจำสหประชาชาติ ได้คัดค้านอย่างเปิดเผยต่อการให้สถานะเทียบเท่าคณะรัฐมนตรีให้กระทรวงทราบโดยกล่าวว่า "มีการกล่าวถึงบทบาทและความสำคัญที่องค์การสหประชาชาติ ควรมีในนโยบายต่างประเทศของสหรัฐฯ ประการที่สองไม่ควรมีรัฐมนตรีสองคน ในกระทรวงเดียวกัน "
หมวดหมู่:ผู้แทนถาวรของสหรัฐประจำสหประชาชาติ
สถาบันเทคโนโลยีคาลส์รูเออ

สถาบันเทคโนโลยีคาลส์รูเออ (Karlsruhe Institute of Technology) หรือ KIT เป็นสถาบันอุดมศึกษาของรัฐในเมืองคาลส์รูเออ รัฐบาเดิน-เวือร์ทเทิมแบร์ค ประเทศเยอรมนี สถาบันแห่งนี้ก่อตั้งเมื่อค.ศ. 2009 โดยการควบรวมมหาวิทยาลัยคาลส์รูเออ (ก่อตั้งปี 1825) เข้ากับศูนย์วิจัยคาลส์รูเออ ซึ่งเป็นศูนย์วิจัยนิวเคลียร์แห่งชาติ (ก่อตั้งปี 1956) สถาบันแห่งนี้เป็นสถาบันการศึกษาอันดับ 1 ของเยอรมนีและท็อป 10 ของยุโรปในด้านวิศวกรรมและวิทยาศาสตร์ธรรมชาติ และยังเป็นหนึ่งใน TU9 สถาบันเทคโนโลยีชั้นนำทั้ง 9 แห่งของประเทศเยอรมนี และยังได้อันดับ 26 ของโลกในด้านวิทยาศาสตร์คอมพิวเตอร์โดยการจัดอันดับของนิตยสารไทม์ในปี 2017 .

**อ้างอิง**
เทคโนโลยีคาลส์รูเออ
หมวดหมู่:สิ่งก่อสร้างในรัฐบาเดิน-เวือร์ทเทิมแบร์ค
รถไฟฟ้าโอดะกีวสายโอดาวาระ

รถไฟฟ้าโอดะกีวสายโอดาวาระ (Odakyū-Odawara-sen) เป็นเส้นทางรถไฟสายหลักของบริษัทรถไฟฟ้าเอกชนโอดะกีว ระยะทาง 82.5 กิโลเมตร จากชินจูกุถึงโอดาวาระ เป็นเส้นทางประตูหลักสู่เมืองท่องเที่ยวฮาโกเนะ ด้วยขบวนรถไฟด่วนพิเศษ "โรมานซ์คาร์" ให้บริการ

**การเดินรถ**
DeepSkyBlue Limited Express
รู้จักในชื่อว่า "โรมานซ์คาร์" โดยมีการเก็บค่าธรรมเนียมที่นั่งเพิ่ม ขบวนรถวิ่งสู่ : โอดาวาระ; คาตาเสะ-เอโนชิมะ บนเส้นทาง สายเอโนชิมะ; คารากิดะ บนเส้นทาง สายทามะ; ฮาโกเนะ-ยูโมโตะ บนเส้นทาง สายฮาโกเนะโทซัง; และ โกเท็มบะ บนเส้นทาง สายโกเท็มบะ
Orange Rapid Express (RE)
ไม่มีการเก็บค่าธรรมเนียมเพิ่ม. เดินรถถึง ฟุจิสะวะ บนเส้นทาง สายเอะโนะชิมะ
Red Express (E)
เดินรถถึง โอดาวาระ; และขบวนอื่นถึง คะตะเสะ-เอะโนะชิมะ และ สายฮะโกะเนะโทะซัน. และบางขบวนให้บริการในช่วงเช้าสู่ คะระกิดะ โดยวิ่งผ่านสายชิโยะดะและสายโจบัง 
Pink Tama Express (TE)
ให้บริการจาก อะยะเสะ บนเส้นทาง สายชิโยะดะ สู่ คะระกิดะ
SeaGreen Semi-Express (SE)
ให้บริการถึง โอดาวาระ และ ฮง-อะสึงิ บางขบวนให้บริการในช่วงเช้าสู่สายชิโยดะและสายโจบัง
Blue Local
ให้บริการถึง ฮง-อาสึงิ; บางขบวนถึง โอดาวาระ, ผ่านสู่ คะตะเสะ-เอะโนะชิมะ สายทามะสายฮะโกะเนะโทะซัน แม้ว่าจะให้บริการระหว่าง ชิง-มะสึดะ สู่ ฮะโกะเนะ-ยุโมะโตะ

**สถานี**
หมายเหตุ:- ดูที่ โรมานซ์คาร์ สำหรับบริการด่วนพิเศษโอดะกีว (ลิมิเต็ดเอ็กเพรส)- รถไฟท้องถิ่นจอดทุกสถานี
สัญลักษณ์:- ● - รถไฟทุกขบวนจอดที่สถานีนี้; ■ - รถไฟบางขบวนจอดที่สถานีนี้;｜- รถไฟทุกขบวนวิ่งผ่าน- "SE" - เซมิ-เอ็กเพรส; "TE" - ทะมะเอ็กเพรส; "E" - เอ็กเพรส; "RE" - แรปิดเอ็กเพรส

**แหล่งข้อมูลอื่น**
  เว็บไซต์ทางการ -  เส้นทางเดินทาง

**อ้างอิง**
อ
อ
ไฟรซิง

ไฟรซิง (Freising) เป็นเมืองในรัฐบาวาเรีย ประเทศเยอรมนี ตั้งอยู่ทางเหนือของนครมิวนิกไปราว 37 กิโลเมตร ทางตะวันออกเฉียงใต้ของเมืองเป็นที่ตั้งของท่าอากาศยานมิวนิก ตัวเมืองมีแม่น้ำอีซาร์ไหลผ่าน ในเมืองมีเนินเขาอยู่สองแห่งซึ่งเป็นที่ตั้งของปราสาทของมุขนายกและอาสนวิหารไฟรซิง โบสถ์ไวเฮินชเตฟันในเมืองนี้ถือเป็นโรงต้มเหล้าที่เก่าแก่ที่สุดในโลกอายุกว่า 1,200 ปีที่ยังเปิดดำเนินงานจนถึงปัจจุบัน เมืองไฟรซิงยังเป็นสถานที่แห่งแรกที่มีบันทึกการเกิดพายุทอร์นาโดในทวีปยุโรป

**อ้างอิง==
นิกกี เฮลีย์

นิมรตา นิกกี  เฮลีย์ (สกุลเดิม: รันธาวา, 20 มกราคม 2515)  เป็นอดีตเอกอัครราชทูตสหรัฐอเมริกาประจำสหประชาชาติคนที่ 29  เธอเคยดำรงตำแหน่งประธานคณะมนตรีความมั่นคงแห่งสหประชาชาติ ใน พ.ศ. 2560 และ พ.ศ. 2561  เธอเคยดำรงตำแหน่งผู้ว่าการรัฐเซาท์แคโรไลนาคนที่ 116 และสมาชิกสภาผู้แทนราษฎรรัฐเซาท์แคโรไลนา เฮลีย์เป็นผู้ว่าการหญิงคนแรกของรัฐเซาท์แคโรไลนา และเป็นชาวอเมริกันเชื้อสายอินเดียคนที่ 2 ที่ดำรงตำแหน่งผู้ว่าการรัฐในสหรัฐ ถัดจากบ็อบบี จินดาล ซึ่งเป็นสมาชิกพรรคริพับลิกันเช่นกัน
ระหว่างการรณรงค์หาเสียงเลือกตั้งประธานาธิบดีสหรัฐ พ.ศ. 2555 มิตต์ รอมนีย์ ผู้สมัครรับเลือกตั้งเป็นประธานาธิบดีจากพรรคริพับลิกันมองว่า เฮลีย์มีคุณสมบัติเหมาะสมที่จะเป็นผู้สมัครรับเลือกตั้งในตำแหน่งรองประธานาธิบดีคู่กับเขา แต่เฮลีย์กล่าวว่าเธอจะปฏิเสธข้อเสนอใด ๆ ก็ตาม เนื่องจากดำรงตำแหน่งผู้ว่าการรัฐอยู่ เธอเป็นตัวแทนพรรคริพับลิกันในการแถลงตอบโต้คำแถลงนโยบายประจำปีของประธานาธิบดีบารัก โอบามา เมื่อวันที่ 12 มกราคม พ.ศ. 2559 ต่อมาเมื่อวันที่ 23 พฤศจิกายน พ.ศ. 2559 ว่าที่ประธานาธิบดีดอนัลด์ ทรัมป์ ได้เสนอชื่อเฮลีย์เป็นเอกอัครราชทูตสหรัฐประจำสหประชาชาติ ซึ่งเธอตกลงรับตำแหน่ง เฮลีย์ได้รับความเห็นชอบจากวุฒิสภาด้วยมติเสียงข้างมาก 96 ต่อ 4 และได้สาบานตนเมื่อวันที่ 25 มกราคม พ.ศ. 2560 ในปี พ.ศ. 2559 นิตยสาร ไทม์ ได้จัดเฮลีย์เป็นหนึ่งใน "บุคคลผู้ทรงอิทธิพลมากที่สุด 100 คนแรก"
ในฐานะเอกอัครราชทูตสหรัฐประจำสหประชาชาติ เฮลีย์ได้ยืนยันความตั้งใจของสหรัฐที่จะใช้กำลังทหารเพื่อตอบโต้การทดลองขีปนาวุธของเกาหลีเหนือต่อไปในช่วงวิกฤตการณ์เกาหลีเหนือ พ.ศ. 2560 การปฏิบัติหน้าที่เอกอัครราชทูตของเฮลีย์เป็นที่จับตามองในระดับสูง ซึ่งถือเป็นเรื่องไม่ธรรมดาสำหรับผู้ดำรงตำแหน่งเอกอัครราชทูตประจำสหประชาชาติ โดยมีสื่อบางสื่อคาดการณ์ว่าเธออาจได้เป็นรัฐมนตรีว่าการกระทรวงการต่างประเทศสหรัฐในอนาคต
ต่อมา เธอได้ประกาศลาออกจากตำแหน่งมีผลทันทีในวันที่ 31 ธันวาคม 2561

**อ้างอิง**
หมวดหมู่:นักการเมืองอเมริกัน
หมวดหมู่:บุคคลจากรัฐเซาท์แคโรไลนา
หมวดหมู่:ชาวอเมริกันเชื้อสายอินเดีย
หมวดหมู่:ประธานคณะมนตรีความมั่นคงแห่งสหประชาชาติ
หมวดหมู่:บุคคลที่ยังมีชีวิตอยู่
หมวดหมู่:พรรคริพับลิกัน (สหรัฐ)
หมวดหมู่:นักบัญชีชาวอเมริกัน
พระราชพงศาวดาร ฉบับหมอบรัดเล

พระราชพงศาวดาร ฉบับหมอบรัดเล เป็นพงศาวดารสยามที่โรงพิมพ์หมอบรัดเลพิมพ์เผยแพร่ครั้งแรกในปี พ.ศ. 2407 เนื้อหาเริ่มตั้งแต่พระเจ้าอู่ทองสถาปนากรุงศรีอยุธยา จนจบความที่สิ้นรัชกาลสมเด็จพระเจ้ากรุงธนบุรี ต่อมาภรรยาและบุตรของหมอบรัดเลได้จัดพิมพ์ครั้งที่ 2 ในปี พ.ศ. 2434 โดยเพิ่มเนื้อหารัชสมัยพระบาทสมเด็จพระพุทธยอดฟ้าจุฬาโลกมหาราชจบที่เมืองทวายสวามิภักดิ์ในปี พ.ศ. 2334

**ประวัติ**
พระราชพงศาวดารฉบับนี้ไม่มีบานแพนก จึงไม่ทราบว่าเรียบเรียงหรือชำระตั้งแต่เมื่อใด โรงพิมพ์หมอบรัดเลตีพิมพ์เอกสารนี้เผยแพร่ครั้งแรกในปี พ.ศ. 2407 จึงได้ชื่อว่าพระราชพงศาวดาร ฉบับหมอบรัดเล และเนื่องจากเป็นหนังสือ 2 เล่มจบ จึงเรียกเอกสารนี้ว่าพระราชพงศาวดาร ฉบับพิมพ์ 2 เล่ม ในคำนำระบุว่า "พระศรีสุนทรโวหารได้ช่วยชำระดูสอบบ้าง เห็นว่าถูกต้องอยู่แล้ว" และมีข้อความในคำให้การขุนหลวงหาวัดแทรกอยู่หลายช่วง จึงทราบว่ามีการชำระในรัชกาลที่ 4 ก่อนนำมาตีพิมพ์
นอกจากนี้ยังเคยเชื่อว่าสมเด็จพระพนรัตน วัดพระเชตุพน เป็นผู้ชำระ จึงได้อีกชื่อหนึ่งว่าพระราชพงศาวดาร ฉบับสมเด็จพระพนรัตน์ แต่เมื่อเปรียบเทียบกับพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ซึ่งเป็นต้นฉบับจริง พบว่าเนื้อหาตั้งแต่รัชสมัยสมเด็จพระเจ้าอยู่หัวบรมโกศถึงต้นรัชสมัยสมเด็จพระเจ้ากรุงธนบุรีต่างกันมาก จึงทราบว่าไม่ใช่ฉบับเดียวกัน แต่มีการนำฉบับหมอบรัดเลมาตีพิมพ์เผยแพร่โดยระบุว่าเป็นฉบับสมเด็จกรมพระปรมานุชิตชิโนรสบ้าง เป็นฉบับสมเด็จพระพนรัตน์ วัดพระเชตุพนบ้าง
สมเด็จพระเจ้าบรมวงศ์เธอ กรมพระยาดำรงราชานุภาพ ทรงระบุในตำนานหนังสือพระราชพงศาวดาร (พิมพ์รวมในพระราชพงศาวดาร ฉบับพระราชหัตถเลขา) ว่าหนังสือนี้พิมพ์แพร่หลายมากจนเข้าใจกันว่าพระราชพงศาวดารกรุงศรีอยุธยามีแต่ฉบับนี้ฉบับเดียว

**อ้างอิง**
 เชิงอรรถ
บรรณานุกรม-  หน้า = ง-ฉ พิมพ์แจกในงานพระราชทานเพลิงศพนายพันเอก พระยาสิริจุลเสวก (พัว จุลเสวก)-  หน้า = 9-  หน้า = 3-4-  หน้า = 3-4-  หน้า = 34-37 วิทยานิพนธ์หลักสูตรปริญญาอักษรศาสตรมหาบัณฑิต สาขาวิชาประวัติศาสตร์เอเชียตะวันออกเฉียงใต้ ภาควิชาประวัติศาสตร์ บัณฑิตวิทยาลัย มหาวิทยาลัยศิลปากร
หมวดหมู่:พงศาวดารไทย
หมวดหมู่:แดน บีช บรัดเลย์
กลุ่มอาการไขสันหลังถูกดึงรั้ง

กลุ่มอาการไขสันหลังถูกดึงรั้ง (tethered cord syndrome) คือกลุ่มของโรคระบบประสาทกลุ่มหนึ่งที่มีความผิดปกติของไขสันหลัง มีหลายแบบ เช่น filum terminale คับแน่น, lipomeningomyelocele, split cord malformation, dermal sinus tracts และถุงน้ำเดอร์มอยด์ ซึ่งทั้งหมดมีผลให้เกิดการดึงรั้งของไขสันหลังที่ส่วนปลายของช่องไขสันหลัง โดยปกติแล้วไขสันหลังจะลอยอย่างเป็นอิสระอยู่ในช่องไขสันหลัง สามารถเลื่อนขึ้นลงได้ตามการเจริญเติบโต หรือการงอตัวเหยียดตัวเป็นต้น ไขสันหลังที่ถูกดึงรั้งไว้นั้นอาจทำให้เกิดปัญหาในเด็กเนื่องจากจะถูกดึงให้ยืดออกเมื่อเด็กโตขึ้น ในผู้ใหญ่ไขสันหลังจะถูกดึงให้ยืดออกแม้ในการเคลื่อนไหวตัวปกติ ทำให้เกิดการเสียหายต่อไขสันหลังได้ในระยะยาวหากไม่ได้รับการรักษา ส่วนใหญ่พบร่วมกับภาวะกระดูกสันหลังโหว่ (spina bifida) อาจเป็นตั้งแต่กำเนิดเช่นที่พบใน tight filum terminale หรือเกิดจากอุบัติเหตุในภายหลังก็ได้
หมวดหมู่:ความผิดปกติของไขสันหลัง
เมื่อวาน (เวลา)

เมื่อวาน มีความหมายตามอักษรหมายถึง วันก่อนวันนี้หน่ึ่งวัน แต่นอกจากนี้อาจใช้เปรียบเทียบถึงช่วงเวลาหรือเวลาก่อนหน้านั้นได้ มักใช้กับความทรงจำที่ยังมีผู้จดจำได้ (living memory)

**การเรียนรู้และภาษา**
มโนทัศน์ "เมื่อวาน" "วันนี้" และ "พรุ่งนี้" อยู่ในบรรดามโนทัศน์เวลาสัมพัทธ์แรก ๆ ที่ทารกได้เรียน ในภาษา มีนามหรือคุณศัพท์สำหรับ "เมื่อวาน" เด่นชัดในแทบทุกภาษา แม้ภาษาที่มีคำศัพท์กำกวมอาจมีวิธรอื่นแยกแยะอดีตอันใกล้และอนาคตอันใกล้อีก "เมื่อวาน" ยังเป็นคำโดยสัมพัทธ์และมโนทัศน์ในไวยากรณ์และวากยสัมพันธ์ด้วย

**อ้างอิง**
หมวดหมู่:อดีต
หมวดหมู่:วัน
เมื่อวาน

เมื่อวาน อาจหมายถึง- เมื่อวาน (เวลา), วันก่อนหน้านี้หนึ่งวัน หรือใช้โดยเปรียบเทียบหมายถึงอดีต- เมื่อวาน (เพลง), ซิงเกิลของปราโมทย์ ปาทาน ออกเมื่อปี 2560
เบรียนทซ์

เบรียนทซ์ (Brienz) เป็นหมู่บ้านและเทศบาลในรัฐแบร์นของประเทศสวิตเซอร์แลนด์ ตั้งอยู่ทางตะวันออกติดกับทะเลสาบเบรียนทซ์ จากหมู่บ้านแห่งนี้สามารถมองเห็นทิวเขาชวาทซ์ฮอร์นซึ่งตั้งอยู่ทางทิศใต้ของหมู่บ้านได้ บริเวณนี้ปรากฎการตั้งรกรากมาตั้งแต่ยุคหินใหม่และยุคสัมฤทธิ์ ซึ่งในศตวรรษที่ 5 ก่อนคริสต์ศักราช ชาวเคลต์ได้เข้ามาตั้งถิ่นฐานในหุบเขาแอลป์บริเวณริมแม่น้ำโรน แม่น้ำไรน์ และแม่น้ำดานูบ ต่อมาในคริสต์ศตวรรษที่ 1 ชาวโรมันก็ได้พิชิตดินแดนในแถบนี้และเข้าตั้งถิ่นฐาน อย่างไรก็ตาม อารยธรรมของโรมันในแถบนี้ได้ถูกทำลายลงโดยชนอลามันน์ในปีค.ศ. 260 และชนอลามันได้เข้ามาตั้งถิ่นฐานราวปี ค.ศ. 450 ชื่อหมู่บ้านแห่งนี้ปรากฎอยู่ในเอกสารครั้งแรกในปี 1146 ในชื่อว่า Briens

**อ้างอิง**
หมวดหมู่:สถานที่ที่มีประชากรในรัฐแบร์น
หมวดหมู่:เทศบาลในรัฐแบร์น
เครอดูว์ว็อง

250px
เครอดูว์ว็อง (Creux du Van) เป็นหน้าผาธรรมชาติที่มีลักษณะเป็นรูปครึ่งวงกลมกว้างราว 1.4 กิโลเมตรและลึก 150 เมตร เกิดขึ้นจากการกัดกร่อนของกระแสธารน้ำแข็งในอดีต ตั้งอยู่ในรัฐเนอชาแตล ประเทศสวิตเซอร์แลนด์ ตั้งอยู่บริเวณทิวเขาเลอโซเลีย (Le Soliat) ทางตะวันตกของทะเลสาบเนอชาแตล ส่วนยอดของเครอดูว์ว็องสามารถเข้าถึงได้ทั้งโดยรถยนต์หรือโดยการเดินเท้า
หมวดหมู่:สถานที่ท่องเที่ยวในประเทศสวิตเซอร์แลนด์
หมวดหมู่:ธรณีสัณฐานในประเทศสวิตเซอร์แลนด์
หมวดหมู่:สถานที่ท่องเที่ยวในประเทศสวิตเซอร์แลนด์

หมวดหมู่:สถานที่ท่องเที่ยวแบ่งตามประเทศ
หมวดหมู่:ประเทศสวิตเซอร์แลนด์
ส